**Boh ma stvoril s lásky**

*„Na počiatku stvoril Boh nebo a zem (...)Nato Boh povedal: "Urobme človeka na náš obraz a podľa našej podoby! (...) A stvoril Boh človeka na svoj obraz, na Boží obraz ho stvoril, muža a ženu ich stvoril.“* ( Gn 1,1.26.27)

S veľkou láskou a vďačnosťou uvažuje Matka Celesta Crostarosa o chvíli, v ktorej Boh Otec *„vo svojej nekonečnej láske“* stvárnil človeka. Hovorí s Bohom o konkrétnom človeku, o sebe samej a taktiež o mne a on jej vysvetľuje tú veľkú dôstojnosť a krásu:

„*Dcéra (...) stvoril som ťa v čase a stvárnil na môj obraz a podobu s tou istou láskou, s ktorou som ťa stvoril v mojej večnosti, ktorá nemá počiatok.“* (Duchovné cvičenia)

V Bohu človek existoval od vekov, zjednotený s ním, akoby prebývajúc v jeho lone. Ale prišiel čas jeho misie. Ďalej Boh hovorí Matke Celeste:

*„Dostal si život v čase, ktorý som ti určil a telu bola daná nesmrteľná duša, živý obraz mojej Božskej podstaty, v troch duchovných mohutnostiach: v pamäti, rozume a vôli. Preto , aby som v tebe našiel seba samého a zároveň, aby si ty našla a uvidela v sebe skrze vieru mňa, tvojho Boha.“* (Duchovné cvičenia)

Keď Boh poslal človeka na svet, neoddelil ho od seba, práve naopak, pozýva ho k jednote, spolupráci, sľubuje pomoc a túži vidieť seba samého v človeku: „ *Stvoril som ťa, aby si žila v zjednotení so svojím Začiatkom a Stvoriteľom a zároveň, aby som ja našiel seba vyrytého v tebe.“* (Duchovné cvičenia)

**Boh hľadí na mňa s láskou**

*Chválim ťa, že si ma utvoril tak zázračne;  
všetky tvoje diela sú hodny obdivu...*

*Moje údy neboli utajené pred tebou,  
keď som vznikal v skrytosti...* (Ž 139, 14-15)

*„ Tak musíš pozerať na seba: hľadiac na seba samú vo Mne (..) s takým zaľúbením, s akým som ťa ja stvoril (...). Pozri teda mojim večným pohľadom, na seba vo Mne, aby si mohla nájsť seba v čase, v mojom Bytí (...), v podstate mojej lásky (...)“* (M. C. Crostarosa - Duchovné cvičenia)

„*Človek nevyhnutne potrebuje tento láskavý pohľad, potrebuje vedomie, že je milovaný, že je milovaný večne a vyvolený od večnosti. A táto večná láska Božieho vyvolenia sprevádza človeka po celý život ako Kristov láskavý pohľad. A možno najviac vo chvíli skúšky, uponíženia, prenasledovania a porážky, vtedy, keď naša ľudská dôstojnosť je akoby vymazaná v očiach ľudí, keď ju urážajú a šliapu po nej. Vtedy vedomie, že Otec nás od večnosti miluje vo svojom Synovi, že Kristus vždy miluje každého z nás, sa stáva pevným oporným bodom pre celú našu ľudskú existenciu. Keď nás všetko akosi vedie k tomu, aby sme pochybovali o sebe samých a o zmysle svojho života, vtedy tento Kristov pohľad, čiže vedomie lásky, ktorá sa v ňom ukázala mocnejšia ako všetko zlo a skaza, toto vedomie nám umožňuje prežiť všetko.“ (Ján Pavol II.)*

Boh ma miloval prv než som sa priodela do tela, prv než ma vložil do lona mojej pozemskej matky. Už vtedy ma pripravil na splnenie misie, ktorú mi zjavil v čase: „ *Skôr než som ťa utvoril v matkinom lone, poznal som ťa, skôr než si vyšiel z lona , zasvätil som ťa... (Jer 1,5)*

* Ponor sa do lásky, ktorou konkrétne po tebe Boh túži, ktorou ťa miluje, odbarúvava. Vnímaš ju v svojom živote?

V konkrétnom čase, ktorý Boh vybral, som prišla na svet, lebo Boh ma chcel práve takú aká som. On vybral mojich rodičov, deň môjho počatia, narodenia a nasledujúce udalosti môjho života.

* Pozri na svoj život, na všetky jeho chvíle pohľadom vďačnosti. Ďakuj za Božiu prítomnosť v nich

Boh ťa obdaroval svojimi darmi, vložil do teba kúsok seba, stvárnil ťa takú aká si, lebo práve taká si preňho najkrajšia a potrebná k splnenie svojho poslania na svete.

* Poďakuj Bohu za dary a talenty, ktoré ti dal....

Matka Celesta pochopila, že Boh hľadí na nás so zaľúbením, s nadšením, s láskou, s úžasom...

* V modlitbe spýtaj sa Boha ako on pozerá na tebe, aby si mohla jeho pohľadom pozerať na seba a na iných. Rozprávaj s ním o tom dlhšiu chvíľu.